న్యూఢిల్లీ: దేశీయ ఫార్మా దిగ్గజం గ్లెన్మార్క్ కేన్సర్ చికిత్సలో ఉపయోగించే ఔషధం అభివృద్ధి చేయడానికి బోస్టన్కు చెందిన ఎపిసి థెరప్యూటిక్స్తో లైసెన్సింగ్ ఒప్పందం కుదుర్చుకుంది. ఈ ఒప్పందం కింద ఎపిసి థెరప్యూటిక్స్కు చెందిన ఉత్పత్తి లైసెన్సును గ్లెన్మార్క్ పొందుతుంది. ఆ ఔషధం క్లినికల్ అభివృద్ధి, రెగ్యులేటరీ దరఖాస్తులు, ప్రపంచ మార్కెట్లలో వాణిజ్యపరంగా విడుదల చేయడం వంటి హక్కులన్నీ గ్లెన్మార్క్ పొందుతుంది. ఇమ్యునో ఆంకాలజీ థెరపీల పోర్ట్ఫోలియో అభివృద్ధిలో ఎబిసి థెరప్యూటిక్స్కు మంచి అనుభవం ఉంది. గ్లెన్మార్క్కు ఈ లైసెన్సు ఇవ్వడం ద్వారా ఆ సంస్థ ఔషధం అభివృద్ధిలో ప్రతి దశలోనూ రాయల్టీతోపాటు వాణిజ్యపరంగా విడుదల చేసిన అనంతరం అమ్మకాలపై కూడా రాయల్టీ పొందుతుంది. ఇది తమ బయోలాజికల్ ఉత్పత్తుల శ్రేణికి మరింత బలాన్ని అందిస్తుందని గ్లెన్మార్క్ ప్రెసిడెంట్, చీఫ్ సైంటిఫిక్ఆఫీసర్ కుర్ట్ స్టోక్లి అన్నారు.ఔషధం అభివృద్ధిలోను, రోగులకు మరింత మెరుగైన చికిత్సకు మార్గం సుగమం చేయడంలోను గ్లెన్మార్క్ తమకు విశ్వసనీయ భాగస్వామిగా ఉంటుందని భావిస్తున్నట్టు ఎపిసి థెరప్యూటిక్స్ సహ వ్యవస్థాపకులు వినోద్ పటేల్, వెంకటేశ్వర రెడ్డి చెప్పారు. అంతర్జాతీయంగా ఆంకాలజీ మార్కెట్ త్వరిత గతిన విస్తరిస్తున్నదని, 2020నాటికి 15 వేల కోట్ల డాలర్లకు (రూ.9.75 లక్షల కోట్లు) చేరుతుందని ఐఎంహెచ్ అంచనా. కాగా గ్లెన్మార్క్ షేరు మంగళవారం స్వల్ప నష్టంతో 628.30 రూపాయల వద్ద ముగిసింది.
newdhilly: desheeya farma diggajam glenmark canesar chikitsalo upayoginche aushadham abhivruddhi cheyadaaniki bostanku chendina episi theraputicsto licensing oppandam kudurchukundi. ee oppandam kinda episi theraputicscu chendina utpatti licensunu glenmark pondutundi. aa aushadham clinical abhivruddhi, regulatory darakhaastulu, prapancha marketlalo vaanijyaparamgaa vidudala cheyadam vanti hakkulannee glenmark pondutundi. imuno ancology therapeela portpholio abhivruddhilo ebisi theraputicscu manchi anubhavam undi. glenmarkku ee licensu ivvadam dwara aa samstha aushadham abhivruddhilo prati dasaloonuu raayaltiitopaatu vaanijyaparamgaa vidudala chesina anantaram ammakaalapai kuudaa rayalty pondutundi. idhi tama biolajical utpattula shreniki marinta balaanni andistundani glenmark president, cheef cyntificaficer kurt stokeli annaru.aushadham abhivruddhilonu, rogulaku marinta merugaina chikitsaku maargam sugamam cheyadamlonu glenmark tamaku vishwasaneeya bhagaswamiga untundani bhaavistunnattu episi theraputics saha vyavasthaapakulu vinod patel, venkateshwara reddi cheppaaru. antarjaatiiyamgaa ancology market twarita gatina vistaristunnadani, 2020naatiki 15 vela kotla daalarlaku (roo.9.75 lakshala kotlu) cherutundani imhech anchana. kaga glenmark sheru mangalavaaram swalpa nashtamtho 628.30 roopaayala vadda mugisindi.